stanford-oval/wikipedia huggingface dataset:
קראטה
קראטה בישראל > הישגים בתחרויות

הישגים בהיסטוריה:
בשנת 1975 השתתף דניס הנובר בתחרות הראשונה של שיטת קיוקושינקאי ביפן ונחשב לאחד הטובים בתחומו בעולם.
בשנת 1988 זכה רז שני, במדליית כסף באליפות אירופה של ארגון WUKO (לימים WKF), המדליה הראשונה לישראל בתחרות רשמית בסדר גודל זה.
בשנת 1991 זכה אייל ניר במקום שלישי בקרבות חופשיים באליפות אירופה בקראטה מסורתי.
הישגים בהווה (הישגים מאליפויות רשמיות בלבד המוכרות על ידי הוועד האולימפי):
בשנת 2001 זכה דוד מזור במדליית ארד באליפות אירופה עד גיל 21 במקצה הקאטה, המדליה הראשונה שבה זכה ישראלי באליפות רשמית המאורגנת על ידי WKF.
בשנת 2006 זכתה לוריס עפארה במדליית ארד באליפות אירופה של EKF במקצה הקרבות, המדליה הראשונה שבה זכתה קראטקא ישראלית באליפות רשמית המאורגנת על ידי WKF.
בשנת 2013 זכתה קורל עמוס במדליית הזהב באליפות אירופה של EKF במקצה הקרבות, ובכך הייתה לקראטקא הראשונה בישראל שזכתה במדליית זהב באליפות רשמית של WKF.
בישראל וברחבי העולם קמו ארגונים רבים בתחום הקראטה שאינם מוכרים על ידי הוועד האולימפי. ארגונים אלו מקיימים תחרויות פתוחות מקומיות ובינלאומיות בהן לוקחים חלק ישראלים רבים. הישגים ישראלים מכובדים בתחרויות אלו נפוצים באופן יחסי ולכן לא יימנו בערך זה.
לקריאה נוספת

זָ'ק דלקוּר [חגורה שחורה, דאן 5], הטכניקה של קאראטה: השיטה המושלמת מתחילתה ועד לחגורה שחורה, הוצאת לדורי, תל אביב, תשל"ה
גיצ'ין פונאקושי, קרטה: דרך חיים; עברית - שרה הניג. ירושלים : כתר, 1988
הערות שוליים

↑  How Karate Stole Its High Kicks (From Savate) (באנגלית), נבדק ב-2022-01-14
| אמנויות לחימה |
| --- | --- | --- |
| אמנויות לחימה סיניות | וו-שו • באג'י צ'ואן • בה גואה ג'אנג • וינג צ'ון • שינג אי צ'ואן • קונג פו גמל שלמה דרומי • טאי ג'י צ'ואן • אגרוף ארוך • אגרוף שאולין • אגרוף שיכור • אי צ'ואן • ג'ין גאנג בה שי • גמל שלמה צפוני • הונג גאר • טאן טוי • טונג ביי צ'ואן • יין-יאנג בה פאן ז'אנג • ליו חה בה פה • מיזונג אי • עגור לבן פוג'יאני • פאק מיי • פנגיי-נון • פיגואה ז'אנג • צ'ואו ג'יאו • שוואי ג'יאו • סאנדה (ספורט) |  |
| אמנויות לחימה יפניות | איאיידו • אייקידו • ג'ו ג'וטסו • ג'ודו • גנדאי בודו • נין ג'וטסו • סומו • שוטוקאן • שיטוריו • קיוקושינקאי • קיודו • קנדו • שורינג'י קמפו • קיקבוקסינג יפני • שוט-בוקסינג • טנשין שודן קאטורי שינטו ריו |  |
| אוקינוואיות | קראטה • גוג'ו ריו • וויצ'י ריו • שוריי-ריו • שורין-ריו • ריוקיו קמפו • קובודו אוקינאווי |  |
| קוריאניות | הפקידו • טאקוונדו • טאי קיון • טאנג סו דו • טוקונג • סון קואן מו • קוק סול וון |  |
| הודיות | קאלרי-פאיאט • אדיטאדה • אמנויות לחימה הודיות • עגור לבן טיבטי |  |
| טיבטיות | עגור לבן טיבטי |  |
| פיליפיניות | ארניס • יו-יאן |  |
| תאילנדיות | אגרוף תאילנדי |  |
| קמבודיות | פראדאל סראי |  |
| בורמזיות | לאטוואי |  |
| לאוסיות | אגרוף לאוסי |  |
| אירופאיות | היאבקות בסגנון יווני-רומי • פאנקרטיון • סבאט • ברטיטסו • אמנויות לחימה אירופיות היסטוריות |  |
| רוסיות | סיסטמה • סמבו • קיקבוקסינג רוסי |  |
| ארצות הברית | היאבקות מקצועית • ג'יט קון דו • וו-ווי גונג-פו • קנפו אמריקאי • קג'וקנבו • קיקבוקסינג אמריקאי |  |
| ברזילאיות | ג'ו ג'יטסו ברזילאי • קפואירה • ואלה טודו |  |
| ישראליות | אייקי • דניס הישרדות • קרב מגן ישראלי • קרב מגע • קרב פנים אל פנים |  |
| טורקיות | היאבקות בשמן |  |
| אחרות | אגרוף • סיף • קיקבוקס • היאבקות • אמנויות לחימה משולבות (MMA) • גראפלינג • ספורט לחימה |  |
| --- | --- |
בקרת זהויות :  NLI: 987007541184905171  BnF: cb119468877 (data)  GND: 4029630-1  LCCN: sh85071611  NDL: 00565037  NKC: ph135646 
"קראטה-דו" בקאנג'י
האנאשירו צ'ומו, 1938
אימון קראטה מול טירת שורי בנהה שבאוקינאווה, 1938.
קייקוגי
חגורות קראטה
תחרות גביע העולם בקראטה, 2006
ילדים מתאמנים בקראטה בדוג'ו בפיליפינים
גארי לואיס (שחקן)

| --- | --- |

גארי לואיס
 לידה:  30 בנובמבר 1958 (בן 66) Easterhouse, גלאזגו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994 
 פרופיל ב-IMDb
 
גארי סטיבנסון המוכר בשם גארי לואיס (באנגלית: Gary Lewis; נולד ב-30 בנובמבר 1958) הוא שחקן סקוטי. לואיס שיחק בסרטי קולנוע כגון "בילי אליוט", "כנופיות ניו יורק", "אראגון" ו"פעם שלישית החוצה". עוד הופיע בתפקיד בולט בדוקו-דרמה הטלוויזיונית "Supervolcano".
ביוגרפיה

לואיס נולד וגדל באזור איסטרהאוס שבגלאזגו. הוא תיאר בראיונות את הדיכוטומיה שבחינוכו. מצד אחד הדגישו הוריו את ערך החינוך, אבל איכות לימודיו לקתה בחסר. הוא עזב את בית הספר כשהוא חסר מטרה ועבד כמטאטא רחובות כדי להתפרנס. בהמשך מצא עבודה בספריה המקומית. הוא הרבה לקרוא בעידודו של אחיו, שהיה מורה לאנגלית בבית ספר תיכון, והחליט לפנות לקריירת משחק.
קריירה

על אף שלואיס השתתף בתיאטרון חובבים, רק בגיל 32 התחיל להיות מחויב לקריירת משחק כשהצטרף לתיאטרון ריינדוג שהקים רוברט קרלייל. הקריירה שלו קיבלה תמריץ נוסף כשהתיידד עם השחקן-במאי פיטר מולאן.
מולאן ליהק את לואיס לסרט הקצר "Close" שהחל לצלם ב-1991, אבל הצילומים נמשכו שלוש שנים. עד לאותה עת שני השחקנים הופיעו בסרט "חברים לרצח" ב-1994. לואיס המשיך לשחק בסרטים הקצרים של מולאן, ב-1995 בסרט "Good Day for the Bad Guys" וב-1996 הופיע בסרט זוכה הפרסים "Fridge".
לואיס הצטרף לקבוצת השחקנים שעבדה עם קן לואץ', והמשיך להופיע עם שני המנטורים שלו בסרטים שונים. עם קרלייל כיכב בסרט "שירה של קרלה" מ-1996, ולצדו של מולאן הופיע בתפקיד אלכוהוליסט בגמילה בסרט "קוראים לי ג'ו" מ-1998. מולאן ליהק אותו לתפקיד האח הבכור תומאס לסרטו "יתומים" שבוחן מקרה של משפחה שאינה מתפקדת. ב-1999 כיכב לואיס יחד עם מקס ביזלי בסרט "The Match". בשנת 2000 הייתה פריצת הדרך הבינלאומית שלו כשהופיע בתפקיד אביו של בילי, נער שרוצה להיות רקדן בלט, בסרט "בילי אליוט". לואיס מגלם דמות של גבר המתאבל על מותה של אשתו, ומתמודד עם שביתה שמסכנת את פרנסתו, ועם גידול שני בניו. עוד באותה שנה הופיע יחד עם השחקן האירי שון מקגינלי בסרט הקצר "What Where", מחזה מאת סמואל בקט, ובתפקיד משנה בדמות מאמן אגרוף בסרט "זירה עוינת" בכיכובו של מייקל קיין.
ב-2008 כיכב לואיס בסרט "אקסטזי" המבוסס על הנובלה "הבלתי מובסים" מתוך רב המכר "אקסטזי" מאת אירווין ולש.
הוא כיכב בקומדיה הבריטית ו"פעם שלישית החוצה" שיצא לאקרנים ב-25 באפריל 2008.
ב-2013 הופיע לואיס בסרט הסקוטי "Not Another Happy Ending" בתפקיד אביה של הגיבורה ג'יין לוקהארט.
לואיס שיחק בסדרה הקומית הסקוטית "Rab C. Nesbitt" ובדרמת הפשע "טאגארט" והחשוד העיקרי (במיני-סדרה "The Final Act").
ב-2010 הופיע לואיס בתפקיד אדם אינגרם בדרמה "מו" בערוץ 4, על מו מאולן שהייתה מזכירת המדינה לצפון אירלנד. על תפקיד זה היה לואיס מועמד לפרס באפט"א לטלוויזיה בקטגוריית שחקן המשנה הטוב ביותר.
ב-2011 שיחק לואיס בפרק בסדרת הדרמה "מנודים" של ה-BBC בתפקיד פטריק בקסטר. עוד גילם את הקוסם החידתי אלאטור בשני פרקים בסדרת הפנטזיה "מרלין".
בספטמבר 2011 הופיע לואיס בפרק בסדרת הדרמה "The Body Farm", בתפקיד ג'ימי וסט, באטלר של קשיש שמואשם ברצח.
בדצמבר אותה שנה שיחק לואיס במיני-סדרה "ג'יימס הריוט הצעיר" של ה-BBC בתפקיד פרופ' קווינטון גונל.
במאי 2012 הופיע לואיס בסרט הטלוויזיה "L'olimpiade perduta" בערוץ Rai 1 האיטלקי, המספר על המשחקים האולימפיים שהתקיימו במחנות הריכוז הנאציים. בסרט הוא מגלם דמות של גנרל בריטי, אלכס, המארגן את המשחקים האולימפיים.
בינואר 2014 הופיע לואיס בתפקיד סמל בילוש מקניל בפרק כפול בשם "In A Lonely Place" בסדרה "עדות אילמת".
ביולי 2014 שיחק בסרט הטלוויזיה "The Glasgow Girls" בתפקיד מורה התומך בתלמידיו במאבקם נגד גירוש מהמדינה של אחד מחבריהם לכתה. הסרט מבוסס על סיפור אמיתי.
באוגוסט 2014 החל לואיס להופיע בתפקיד קולום מקנזי, ראש שבט מקנזי, בסדרת הדרמה "זרה" של רשת Starz.
ב-2015 שיחק לואיס בתפקיד ביל ויליאמס בפרק בסדרה "Death in Paradise" של ה-BBC.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 | חברים לרצח | Shallow Grave | אורח |  |
| 1998 | יתומים | Orphans | תומאס | זכה בפרס השחקן הטוב ביותר בפסטיבל הסרטים הבינלאומי בחיחון |
| 1998 | קוראים לי ג'ו | My Name Is Joe | שאנקס |  |
| 2000 |  | One Life Stand | ג'קי |  |
| 2000 |  | Rob of the Rovers | רוב |  |
| 2000 |  | What Where | בום / בים / בם |  |
| 2000 | בילי אליוט | Billy Elliot | ג'קי אליוט |  |
| 2002 |  | The Escapist | רון |  |
| 2002 | כנופיות ניו יורק | Gangs of New York | מקגלוין |  |
| 2002 |  | Pure | פרנץ' |  |
| 2003 |  | Solid Air | ג'ון דוראן |  |
| 2003 | המלכה הלוחמת | Boudica | Magior the Shaman |  |
| 2003 | חלומות מתוקים | Skagerrak | ווילי |  |
| 2004 |  | Gunpowder, Treason & Plot | ג'ון נוקס |  |
| 2004 | יס | Yes | בילי |  |
| 2004 | אולי נתנשק? | Ae Fond Kiss... | דני |  |
| 2005 |  | Supervolcano | ג'וק גלווין | סרט טלוויזיה |
| 2005 | חג שמח | Joyeux Noël | פאלמר |  |
| 2005 | גול! | Goal! | מאל ברת'ווייט |  |
| 2006 |  | Cargo | הרמן |  |
| 2006 |  | True North | סקיפר |  |
| 2006 | אראגון | Eragon | רות'גאר |  |
| 2008 |  | Ecstasy | נהג מונית |  |
| 2008 | פעם שלישית החוצה | Three and Out | קאלהאן |  |
| 2009 | עליית ולהאלה | Valhalla Rising | קייר |  |
| 2010 |  | Neds | מורה |  |
| 2011 | מנודים | Outcasts | פאק |  |
| 2011 | ג'יימס הריוט הצעיר | Young James Herriot | פרופסור קווינטון גונל |  |
| 2011, 2012 | מרלין | Merlin | אלאטור | סדרת טלוויזיה (2 פרקים) |
| 2012 |  | When the Lights Went Out | האב קליפטון |  |
| 2012 |  | Der Fall Wilhelm Reich | ד"ר קמרון |  |
| 2013 | זוהמה | Filth | גאס ביין |  |
| 2013 |  | The Liberator | ג'יימס רוק |  |
| 2014–2015 | זרה | Outlander | קולום מקנזי | סדרת טלוויזיה (7 פרקים) |
| 2014 |  | The Glasgow Girls | יואן גירוון |  |
| 2016 | המישור | The Level | גיל דוולין | סדרת טלוויזיה (6 פרקים) |
| 2016 | נקם | One of Us | אלאסטיר | סדרת טלוויזיה |
| 2016 |  | In Plain Sight | ויליאם וואט | סדרת טלוויזיה |
| 2018 | נעלמים | The Vanishing | קני | סרט קולנוע |
| 2019 | הסיפור של טראוטמן | The Keeper | ג'וק ת'ומסון |  |
| 2021 | להתאהב בפיגארו | Falling for Figaro | ראמזי מק'פיידן | סרט קולנוע |
| 2021 | בני | My Son | המפקח רוי | סרט קולנוע |
| 2021 | חקירה במצולות | Vigil | מפקח בילוש קולין רוברטסון | מיני-סדרה |
| 2023 | המארוולס | The Marvels | הקיסר דרוג | סרט קולנוע |
הערות שוליים

↑  "Starz's Outlander Adds Two To Cast". Deadline.com. 4 בספטמבר 2013. נבדק ב-27 בספטמבר 2014. {{cite web}}:  (עזרה)
| --- | --- |
בקרת זהויות :  NLI: 987007447081505171  BIBSYS: 1060649  BnF: cb140466568 (data)  GND: 130084891  ISNI: 0000 0000 7841 3666  LCCN: no2004094200  MusicBrainz: deb05e30-406d-48c0-abfb-874a9f9df43c  NKC: xx0176738  SNAC: w6448www  SUDOC: 068727399  VIAF: 95337267   WorldCat (עם VIAF): 95337267
כספומט

כספומט בחולון
כספומט בשוודיה
כספומט (באנגלית: Automated Teller Machine – ATM) או מכשיר בנק אוטומטי הוא מסוף אוטומטי לקבלת שירותי בנקאות, ללא צורך בפקיד אנושי. במכשיר ניתן לבצע מגוון פעולות, כגון בירור יתרה בחשבון הבנק, משיכת מזומנים (במטבע מקומי ובמטבע זר), הפקדת מזומנים, הפקדת שיקים, תשלום חשבונות, רכישת זמן אוויר לטלפון סלולרי ועוד.
בכספומט ניתן להשתמש בכל זמן, גם כשהבנק סגור, ובכל מקום, גם שלא בסניף או בבנק שבו מתנהל החשבון, ואפילו במדינה אחרת. בנוסף לשיפור השירות באמצעות הכספומט, יש בו חיסכון בעלויות התפעול של הבנק, בשל החלפת עבודה אנושית בעבודת מכונה.
מחיר כספומט נע בין 2 ל-50 אלף דולר, תלוי בפעולות שניתן לבצע באמצעותו.
היסטוריה

את הרעיון למכשיר אוטומטי לביצוע פעולות בנקאיות הגה ג'ורג' סימיאן. המכשיר הראשון הותקן בשנת 1961 בסניף "סיטיבנק" בניו יורק. הוא איפשר הפקדת מטבעות, שטרות ומעטפות צ'קים, אך לא משיכת מזומנים. לאחר שישה חודשים סולק המכשיר מפאת חוסר שימוש. ג'ון שפרד-ברון מחברת "דה לה רו" המציא את המכשיר הראשון למשיכת מזומנים, שהותקן באנפילד טאון בצפון לונדון, ב-27 ביוני 1967 על ידי בנק "ברקליס". כרטיסי פלסטיק מגנטיים לא היו קיימים עדיין, והמכשיר זיהה את המשתמש באמצעות התאמת צ'קים שסומנו בדיו שאיפשרה קריאה אלקטרונית עם מספר סודי בן ארבע ספרות. תוך שנים ספורות הותקנו מכשירים דומים בכל רחבי אירופה.
תפעול

הלקוח המעוניין לבצע פעולה בכספומט מזדהה באמצעות הכנסת כרטיס מגנטי או כרטיס חכם למכשיר האוטומטי. בדרך כלל הכרטיס משמש ככרטיס אשראי, אך קיימים גם כרטיסים למשיכה בלבד. על הכרטיס נמצא מידע בסיסי אודות בעל הכרטיס. כמות המידע שאפשר לאחסן על הפס המגנטי אינה גדולה, ולכן בנקים החלו לאמץ "כרטיס חכם" שבו משולב שבב אלקטרוני המאפשר אחסון מידע רב. לאחר הכנסת הכרטיס, הלקוח מקליד מספר זיהוי אישי סודי בן ארבע ספרות. מספר זיהוי זה נבדק באמצעות אלגוריתם מול המידע הרשום בכרטיס. כאשר הוא נמצא מתאים, הלקוח יכול לבצע פעולות עסקיות. חלק מהכספומטים "יבלעו" את הכרטיס לאחר מספר ניסיונות שגויים, מחשש שזהו כרטיס גנוב. כרטיסים גם עלולים להיבלע עקב חריגה ממסגרת האשראי בחשבון העובר ושב.
לחלק מהפעולות, כגון הפקדת המחאה, די ביכולת המקומית של המכונה. לרוב המכריע של הפעולות האחרות, ובפרט משיכת מזומנים מבנק אחר, נדרשת תקשורת של הכספומט עם מאגר מידע מרוחק. החל משנת 2012 לערך הפעילו חלק מהבנקים את השירות "מזומן ללא כרטיס", המאפשר לקבל קוד סודי לטלפון הנייד ולבצע משיכה אף למי שאינו מחזיק את הכרטיס בעצמו. לשם כך מחוברים הכספומטים לרשת תקשורת, המאפשרת לקבל מידע זה. כאשר לקוח מבצע משיכה מבנק מסוים, בנק זה מעדכן באופן אלקטרוני את הבנק שבו מתנהל חשבון הלקוח בפעולה שנעשתה.
לאחר שהפעולה העסקית שהלקוח רצה לבצע הושלמה, ואם הלקוח רוצה בכך, מודפס תדפיס של הפעולה העסקית, שבדרך כלל מורכב מתיאור הפעולה, מועד ביצועה, ומיקום המכשיר. לעיתים כולל התדפיס גם את היתרה בחשבון של בעל הכרטיס.
בהפקדת מזומנים ניתן פירוט של סוגי השטרות שהתקבלו, סכומם והסיכום הכולל של ההפקדה.
בישראל > שמות

בתחילה, כל בנק המציא שם משלו למכשיר האוטומטי שלו. בנק לאומי השתמש בשם "בנקומט", כשמה של חברה שוודית שפעלה בתחום זה. את המושג העברי "כספומט" המציא ראובן וימר עבור בנק דיסקונט. את המושג העברי "בנק-קט" המציאו יחזקאל ויהודית חי עבור בנק הפועלים במסגרת תחרות מציאת שם נושאת פרסים שערך הבנק בשנת 1974. הבנק הבינלאומי כינה את המכשיר שלו "סניפומט" ובנק המזרחי כינה את מכשיריו "שיאון".
בישראל > שימוש

המכונה הראשונה למשיכת מזומנים בישראל הותקנה בדצמבר 1970 בבנק לאומי, סניף דיזנגוף, בתל אביב, ונקראה "בנקומט". באוגוסט 1971 הותקן מכשיר נוסף במרכז הכרמל בחיפה ועד סוף 1971 הותקן מכשיר נוסף בתל אביב ועוד מכשיר בנמל התעופה בן-גוריון. ביולי 1973 הותקן המכשיר ה-11 של בנק לאומי בבאר שבע. למעט מכשיר אחד, כולם פעלו במשך 24 שעות ביממה.
באוגוסט 1973 החל בנק דיסקונט בהתקנת מכשירים אוטומטיים דומים שנקראו "דיסקונטומט 24". עד יולי 1976 הוצבו 19 מכשירי דיסקונטומט. בנק הפועלים פרש בשנת 1976 רשת של מכשירים שנקראו "בנק קט" וביולי 1976 היו כבר 13 מכשירים כאלו. הבנק הבינלאומי הראשון הציב ב-1976 מכשיר בסניף הבנק ברחובות, וקרא למכשיר "סניפומט".
בשנת 1977 חברו בנק לאומי ובנק דיסקונט להתקנת מכשירים חדישים יותר שנקראו בשם החדש "כספומט". במכשירים אלה ניתן היה לראשונה להפקיד מזומנים וצ'קים ולקבל אישורי יתרה, בנוסף למשיכת מזומנים. עד נובמבר 1978 הוצבו 64 מכשירים אוטומטיים על ידי לאומי ודיסקונט. בשנת 1978 החל גם בנק הפועלים בהתקנת מכשירים מדגם חדיש יותר שנקרא "בנק קט 2000".
בהתאם להנחיות בנק ישראל, החל מ-1 בינואר 2007 חייב כל בנק להציב מכשיר אוטומטי למשיכת מזומנים בקיר חיצוני של כל סניף שלו (או ברדיוס שאינו עולה על 500 מטרים מהסניף), למעט סניפים חריגים שקיבלו פטור מבנק ישראל.
בישראל מותקנים כ־2,300 מכשירים אוטומטיים בבעלות הבנקים, ומעל 3,000 מכשירים פרטיים של חברת כספונט, שקיבלה מבנק ישראל היתר לכך. כ-300 כספומטים עברו מבעלות חברת שירותי בנק אוטומטיים לבעלות חברה פרטית בעקבות החלטת הממונה על ההגבלים העסקיים. המכשירים מותקנים בסניפי בנקים וכן במקומות ציבוריים לרבות מרכזי קניות, מסעדות, בתי קולנוע, מרכולים, קיוסקים ותחנות דלק.
בישראל > שיתוף פעולה בין הבנקים

בראשית ימיהם בישראל, ניתן היה למשוך מזומנים במכשירי הבנק האוטומטיים רק ברשת הבנקאית שאליה שייך חשבון הבנק, המצויים בסניפי הרשת. לקוחות בנק אחד, לא יכלו למשוך למשוך מזומנים במכשיר של בנק אחר. במהלך שנת 1974 הגיעו בנק קופת עם ובנק אוצר החייל להסדר עם בנק לאומי שאפשר ללקוחותיהם להשתמש במכשירי הבנקומט. בסוף 1978 הוקמה חברת שירותי בנק אוטומטיים, המשותפת לכל הבנקים, שהציבה מכשירים במקומות ציבוריים ששירתו את לקוחות כל הבנקים. המערכת של חברת שירותי בנק אוטומטיים החלה לפעול בתחילת 1980. בתחילת 1981 הגיעו בנק הפועלים, בנק המזרחי והבנק הבינלאומי להסכמה על שימוש הדדי במכשיריהם, שמנו אז יחד למעל 100 מכשירים. לאחר מכן הסכימו כל הבנקים לאפשר לכל לקוח להשתמש בכל המכשירים בישראל
הערות שוליים

↑  כַּסְפּוֹמָט במילון בנקאות (תשס"ז), באתר האקדמיה ללשון העברית
↑  מַכְשִׁיר בַּנְק אוֹטוֹמָטִי במילון בנקאות (תשס"ז), באתר האקדמיה ללשון העברית
↑  The man who invented the cash machine, באתר ה-BBC
↑  How the ATM Revolutionized the Banking Business, באתר בלומברג
↑  שירות כלכליסט, למה הקוד לכספומט כולל רק 4 ספרות?, באתר כלכליסט, 20 באוגוסט 2016
↑   אילון גלעד, כספומט, בנקומט - ההיבט הלשוני, באתר הארץ, 21 במאי 2014
↑   אילון גלעד, היום שבו ראובן וימר המציא את הכספומט, באתר הארץ, 21 במאי 2014
↑  קופה אוטומטית תופעל ע"י בל"ל בדיזינגוף, מעריב, 23 בנובמבר 1970

בנק לאומי, כל חודש חידושים, דבר, 1 בינואר 1971
בנקומט, דבר, 8 בינואר 1971
↑  בנקומט בחיפה, דבר, 29 באוגוסט 1971
↑  אוזן קשובה לבעיותיך, דבר, 10 בדצמבר 1971
↑  בכתבה רם דגן, "כסף קל", באתר הארץ, 15 ביולי 2007 נכתב שהמכשיר לא זכה לאימון הציבור ובמהרה הופסקה פעולתו. אך טענה זו לא עולה בקנה אחד עם הפרסומות של בנק לאומי שהודיעו על פתיחת עוד ועוד מכשירים.
↑  בנקומט נוסף לבנק לאומי בבאר שבע, דבר, 16 ביולי 1973

בנקומט עכשיו גם בבאר שבע, מעריב, 23 ביולי 1973
↑  היום כשכל הבנקים סגורים, דבר, 31 בדצמבר 1973
↑  1973 בדיסקונט, מעריב, 1 בינואר 1974
↑  תמיד יש חדש בדיסקונט, דבר, 30 ביולי 1976
↑  מאזן בנק הפועלים גדל, דבר, 10 בפברואר 1976

מעתה תוכל לקבל 450 ל"י, דבר, 28 ביולי 1976
↑  הבנק הבינלאומי מפעיל רשת סניפומטים, דבר, 2 ביוני 1976
↑  כספומט - עולם המחר של שירותי הבנק, דבר, 12 בספטמבר 1977
↑  גם מחר אנחנו עובדים. כרגיל, דבר, 6 בנובמבר 1978
↑  בנק הפועלים התקין מכשירי בנק-קט משוכללים, דבר, 5 בינואר 1978
↑  משיכת מזומנים ממכשירי בנק אוטומטיים – תנאים לקבלת פטור מהצבת מכשיר בנק אוטומטי בקיר סניף בנק, באתר בנק ישראל, 18 בדצמבר 2006
↑  יאיר ויינרב, ערב ערב, בערוץ כאן 11, 16 באוקטובר 2017
↑  בנק אוצר החייל, בנקומטים, דבר, 5 בנובמבר 1974
↑  אילן זולברג, אוטומטים משותפים ל-5 בנקים, מעריב, 14 בפברואר 1980
מכשירי בנק אוטומטיים, דבר, 28 באפריל 1980
↑  מעתה כל כרטיס, דבר, 14 בינואר 1981
| --- | --- |
בקרת זהויות :  NLI: 987007295726405171  GND: 4019894-7  LCCN: sh85020583 
בנקט ברמות אשכול
כרטיס בנקומט דגם מוקדם 1970. כרטיס מנוקב ללא פס מגנטי. צד חזית.
כרטיס בנקומט דגם מוקדם 1970, כרטיס מנוקב ללא פס מגנטי. צד אחורי. על גבי הכרטיס עצמו, המכשיר נקרא "המכֹונה".
מכתב הזכייה בתחרות מציאת שמות למכשיר להוצאת כספים (ATM) שערך בנק הפועלים בשנת 1974
טטנוס

| --- | --- |

צפידה בשרירים אצל חולה טטנוס
 שמות נוספים:  טטאנוס  צַפֶּדֶת  פַּלֶּצֶת  LockJaw
 גורם:  Clostridium tetani 
 תסמינים:  כאב, Risus sardonicus, עווית, קושי בליעה, neck stiffness, tetanus triad, הפרשת רוק, טריזמוס, כשל נשימתי, עצבנות, חום, כאב ראש, טכיקרדיה 
 טיפול:  metocurine iodide  מטרונידזול  gidazepam  methocarbamol  orphenadrine  cyclobenzaprine  פנאזפאם 
 קישורים ומאגרי מידע
 eMedicine:  article/229594 
 DiseasesDB:  2829
 MeSH:  D013742
 MedlinePlus:  000615
 סיווגים
 ICD-10:  A33-A35
 ICD-11:  1C13 
 
טטנוס (בלועזית: Tetanus, בעברית: צַפֶּדֶת או פַּלֶּצֶת) היא מחלה קשה ולעיתים קרובות קטלנית הנגרמת מהשפעת הטוקסין העצבי המיוצר על ידי החיידק Clostridium tetani. ההידבקות בדרך כלל באה מפצע מזוהם כגון חתך או דקירה עמוקה. הסימנים השכיחים הם התכווצויות בשרירי הלסת אשר בעקבותיהן באים קשיי בליעה וצפידה בשרירים אחרים בגוף ומכאן השם העברי. ניתן למנוע הידבקות על-ידי חיסון מתאים ובטיפול מונע אחרי חשיפה לחיידקים.
היסטוריה

התיעוד הראשון לטטנוס נערך על ידי הרופא היווני הקדום היפוקרטס, וכבר במאה החמישית שלפני הספירה רשומים תצפיות קליניות מרובות למחלה. הגורם לטטנוס נמצא ב-1883 על ידי רופא רוסי, נסטור מונסטירסקי, וב-1884 על ידי הרופא הברלינאי ארתור ניקולאייר. תרבית טהורה של החיידק יוצרה על ידי הרופא הגרמני, חתן פרס נובל, אמיל אדולף פון בֶּרִינג והרופא היפני שִׁבַּסַבּוּרוֹ קִיטַאסַטוֹ. חיסון סביל למחלה יושם לראשונה במהלך מלחמת העולם הראשונה.
חיידקי המחלה נמצאים באדמה, במיוחד חקלאית, וכן במעיים ובצואה של סוסים, כבשים, בקר, עכברושים, חתולים, שרקנים ובתרנגולים. נבגים נמצאים בקרקע מזובלת, על העור החי, מתחת לציפורניים ובהרואין מזוהם.
ישנן ארבע צורות קליניות לטטנוס:
מקומי – צורה שאינה מתפשטת מעבר לאזור הפגוע ואינה שכיחה.
צֵפָלִי – זיהום המגיע דרך האוזניים; נדיר.[דרוש מקור]
כללי – השכיח ביותר, 80% מכלל המקרים.
יילודים – גורם שכיח למות תינוקות במדינות מתפתחות. היא נגרמת בין היתר מתנאי היגיינה ירודים בעת הלידה.
דגירה

תקופת הדגירה של הטטנוס נעה בין שלושה ימים עד כדי 15 ימים, כאשר הממוצע הוא כשמונה ימים. בילודים תקופת הדגירה נעה בין ארבעה ימים לשבועיים ובממוצע שבוע. בדרך כלל, תקופת הדגירה ארוכה יותר ככל שהפציעה רחוקה יותר ממערכת העצבים המרכזית. ככל שתקופת הדגירה גדולה יותר כך הסיכוי למוות קטן. פצע עמוק ומזוהם התומך בהתרבות החיידקים והגורם במהירות לדלקת תוקפנית, מסוכן הרבה יותר מפצע רדוד ונקי יותר היוצר תסמינים קלים יותר כעבור מספר שבועות.
הגורם למחלה

המחלה נגרמת על ידי רעלן המופרש על ידי החידק Clostridium tetani. ברוב המקרים, נבגים של החידק חודרים לגוף דרך פצעים חודרים בעור. לאחר החדירה מתפתח החידק ומתחיל להפריש רעלן המופרש לדם ונוטה להיקשר לרקמת עצב, מכאן שמו באנגלית Tetanus Neurotoxin או טטנוספסמין. הטוקסין הזה אכן נקשר לסיבי העצב במערכת העצבים הסומטית ועולה דרכם לחוט השידרה. בחוט השידרה הוא חודר לתאי עצב מעכבים בחומר האפור, וחוסם את מנגנון ההפרשה של GABA וגליצין, שני מוליכים עצביים מעכבים המופרשים על ידי תאים אלה ו"מפקחים" על פעילותם של התאים המוטוריים התחתונים. בהיעדר עיכוב עליהם, התאים המוטוריים מגבירים מאוד את קצב פעולתם, ואובדת היכולת לשלוט על התאים האלה באופן רצוני. בכך גורמים התאים המוטוריים להתכווצות קשה של השרירים, ומתרחש שיתוק עוויתי. שיתוק זה מאופיין בפיזור הלא שווה של התכווצות השרירים, המביא לידי ביטוי את המעגלים האנטומיים בחוט השידרה, ובמנח אופייני של הקשתת הגו, אגרוף כפות הידיים, ופשיטת הרגליים.
הסימנים למחלה

הסימן הראשון לטטנוס לעיתים קרובות הוא התכווצות קלה בשריר הלסת ובהמשך "תפיסה" בגב ובצוואר, קושי בבליעה והתכווצות שרירי הבטן. תהליך זה מתפתח בכל הגוף ועוצמתו היא כה גדולה עד כדי יצירת קרעים בשרירים ואף שברים. ההתכווצויות נגרמות מפעולת הטטנוספסמין המיוצר על ידי החיידק והחוסמת שחרור GABA וגליצין המרסנות את התכווצות השריר.
הסימנים הטיפוסיים של טטנוס כוללים עליית החום ב-2 עד 4 מעלות צלזיוס, הזעה מוגברת ודופק מהיר בהתקפים. ההתכווצויות נמשכות שלושה עד ארבעה שבועות והזמן להחלמה מלאה עשוי להיות מספר חודשים. שיעור התמותה העולמי הוא כ-50%.
טיפול ומניעה

הטיפול הראשוני הוא ניקוי הפצע. בהמשך מסירים רקמה פגועה באמצעים כירורגיים. ניתנת לנפגע התרופה האנטיביוטית מטרונידאזול (פלאג'יל) לצמצום במספר החיידקים. יש חשש תאורטי שפניצילין עלול להגביר את ההתכווצויות, ולכן מעדיפים שלא להשתמש בו לטיפול אנטיביוטי בטטנוס. לאנטיביוטיקה אין השפעה על הטטנוספסמין היוצר את ההתכווצויות ולכן חלק חיוני בטיפול הוא מתן נוגדנים אנושיים לחומר זה. כל חולי טטנוס יקבלו חיסון או זריקת דחף לפי הנדרש. מחלת הטטנוס ניתנת למניעה על ידי חיסון טטנוס. מומלץ לקבל חיסון דחף כל חמש שנים. במקומות רבים מקובל לתת זריקת דחף לפצוע דקירה שאינו זוכר את מועד החיסון האחרון.
הקשר לחלודה

לעיתים קרובות מקשרים בין הטטנוס לחלודה, אך יש בכך מן ההטעיה. החלודה עצמה אינה גורמת לטטנוס ואינה מכילה יותר חיידקי טטנוס מעצם אחר. חיידק הטטנוס הוא אנארובי וחי בסביבה ללא חמצן, כך שפצעי דקירה עמוקים הנגרמים ממסמר מאפשרים את התפתחות החיידק. עצמים הצוברים חלודה נמצאים בחוץ או בסביבה שככלל מכילה יותר חיידקי טטנוס ובמיוחד בסביבה חקלאית כי החיידקים נפוצים בגללי בהמה.
בעיה גלובלית

נבגי החיידק נמצאים בכל מקום ועל כן הטטנוס היא בעיה עולמית, במיוחד במדינות הלא-מתועשות. היא שכיחה יותר במדינות בהן האקלים חם ולח והקרקע עשירה בחומרים אורגניים. תחלואה מתגלית באוכלוסייה שלא חוסנה או שלא פיתחה נוגדנים.
על פי הערכת ארגון הבריאות העולמי מתו מטטנוס בשנת 2001 קרוב ל-300,000 בני אדם, רובם ילדים מתחת לגיל חמש. ההערכה לשנת 2008 היא של 61,000 מיתות. מספר מקרי התחלואה שדווחו ב-2011 בעולם היה כ-14,000.
הערות שוליים

↑  צַפֶּדֶת במילון רפואה (תשנ"ט), באתר האקדמיה ללשון העברית
↑  Aram Megighian, Marco Pirazzini, Federico Fabris, Ornella Rossetto, Cesare Montecucco, Tetanus and tetanus neurotoxin: From peripheral uptake to central nervous tissue targets, Journal of Neurochemistry 158, 2021-09, עמ' 1244–1253 doi: 10.1111/jnc.15330
| --- | --- |
בקרת זהויות :  NLI: 987007531729705171  BNE: XX534412  BnF: cb119374217 (data)  GND: 4190325-0  LCCN: sh85134166  NDL: 00563005  NKC: ph922721
אוורלסט

| --- | --- |

 נתונים כלליים
 תקופת הפעילות:  1910–הווה (כ־115 שנים) 
 מיקום המטה:  ניו יורק 
 מוצרים עיקריים:  ציוד ספורט 
  
 www.everlast.com
 
אוורלסט (באנגלית: Everlast Worldwide Incorporated, או בקצרה EVERLAST) הוא מותג אופנה אמריקאי ליצור ושיווק של ביגוד, הנעלה, ואביזרי ספורט בעיקר לענפי האגרוף, הלחימה המשולבת והכושר הגופני. תחת המותג מיוצרים פרטי לבוש, הנעלה, ומוצרים נלווים הנמכרים ב-75 מדינות ברחבי העולם.
ב-2007